Jeg tillater meg å stille følgende spørsmål til helse- og omsorgsministeren: «En undersøkelse publisert i Tidsskrift for Den norske lægeforening 3. november 2005 viser at det er store kjønnsforskjeller når det gjelder behandling av hjertelidelser i Norge, og at kvinner får dårligere behandling enn menn. Hva vil statsråden foreta seg for å få slutt på denne diskrimineringen?»